సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రోహిత్ దెబ్బకి సిక్సర్ల వరల్డ్ రికార్డ్ బ్రేక్..!
సఫారీలపై టెస్టు సిరీస్‌లో భారీ షాట్లతో విరుచుకుపడుతున్న ఓపెనర్ రోహిత్ శర్మ.. అరుదైన సిక్సర్ల రికార్డ్‌ని  బ్రేక్ చేశాడు. రాంచీ టెస్టులో ఆరు సిక్సర్లు బాదిన రోహిత్.. ఒక టెస్టు సిరీస్‌లో అత్యధిక సిక్సర్లు బాదిన బ్యాట్స్‌మెన్‌గా నిలిచాడు.
Samayam Telugu | Updated:
Oct 20, 2019, 12:46PM IST
హైలైట్స్
టెస్టుల్లో సిక్సర్ల రికార్డ్‌ని బ్రేక్ చేసిన రోహిత్ శర్మ
దక్షిణాఫ్రికాపై సిరీస్‌లో 19 సిక్సర్లు బాదిన ఓపెనర్
వెస్టిండీస్ హిట్టర్ హిట్‌మెయర్ రికార్డ్ బ్రేక్.. భజ్జీ రికార్డ్ కూడా
రాంచీ టెస్టులో డబుల్ సెంచరీ బాదిన రోహిత్ శర్మ
దక్షిణాఫ్రికాతో రాంచీ వేదికగా జరుగుతున్న మూడో టెస్టు మ్యాచ్‌లో మెరుపు డబుల్ సెంచరీ బాదిన భారత ఓపెనర్ రోహిత్ శర్మ (212: 255 బంతుల్లో 28x4, 6x6) అరుదైన సిక్సర్ల వరల్డ్ రికార్డ్‌ని బద్దలుకొట్టాడు. ద్వైపాక్షిక టెస్టు సిరీస్‌లో అత్యధిక సిక్సర్లు బాదిన బ్యాట్స్‌మెన్‌గా ఇప్పటి వరకూ వెస్టిండీస్ హిట్టర్ సిమ్రాన్ హిట్‌మెయర్‌ 16 సిక్సర్లతో ఉండగా.. ఈరోజు 19వ సిక్సర్ బాదిన రోహిత్ శర్మ నెం.1 స్థానానికి ఎగబాకాడు. బంగ్లాదేశ్‌తో 2018-19లో జరిగిన టెస్టు సిరీస్‌లో సిమ్రాన్ హిట్‌మెయర్ ఆ సిక్సర్ల రికార్డ్‌ నెలకొల్పాడు. అంతకముందు భారత స్పిన్నర్ హర్భజన్ సింగ్ 14 సిక్సర్లతో రికార్డ్‌లో ఉండేవాడు. 2010-11లో న్యూజిలాండ్‌తో జరిగిన టెస్టు సిరీస్‌లో భజ్జీ 11 సిక్సర్లతో అందర్నీ ఆశ్చర్యపరిచాడు.
Oh my God. No one pulls better than Rohit Sharma. #INDvsSA #RohitSharma https://t.co/ErNd8mMuHk
&mdash; World Cup (@worldcup_2k23) 1571470652000
దక్షిణాఫ్రికాతో ఇటీవల విశాఖపట్నం వేదికగా జరిగిన తొలి టెస్టు మ్యాచ్‌లో రెండు ఇన్నింగ్స్‌ల్లో కలిపి ఏకంగా 13 సిక్సర్లు బాదిన రోహిత్ శర్మ.. రాంచీ టెస్టులో 6 సిక్సర్లు బాదడం ద్వారా హిట్‌మెయర్‌ని వెనక్కినెట్టాడు. శనివారం వర్షం కారణంగా 58 ఓవర్ల ఆట మాత్రమే సాధ్యంకాగా.. సెంచరీతో అజేయంగా నిలిచిన రోహిత్ శర్మ.. ఈరోజు రెండో సెషన్‌లో డబుల్ సెంచరీ మార్క్‌ని అందుకున్నాడు. వైజాగ్‌ టెస్టులో రోహిత్ శర్మ 13 సిక్సర్లు బాదగా.. ఆ టెస్టు మ్యాచ్‌ అత్యధిక సిక్సర్లు నమోదైన మ్యాచ్‌గా రికార్డ్‌ నెలకొల్పిన విషయం తెలిసిందే.
He is on 94. Drizzle started. Rohit looked at the sky saying “NOT NOW”. Groundsmen got ready to cover the ground.… https://t.co/9ZNbwayzjb
&mdash; Ram Charan Chiday (@rc_chiday) 1571474491000
ఈరోజు సెంచరీ ముంగిట వర్షం వచ్చే సూచనలు కనబడటంతో వ్యక్తిగత స్కోరు 84 పరుగుల వద్ద భారీ సిక్సర్ బాదిన రోహిత్ శర్మ.. ఆ తర్వాత 95 పరుగుల వద్ద కూడా కళ్లు చెదిరే సిక్స్ బాది సెంచరీ మార్క్‌ని అందుకున్నాడు. ఈరోజు కూడా 199 పరుగుల వద్ద రోహిత్ శర్మ లుంగి ఎంగిడి బౌలింగ్‌లో సిక్స్ బాదడం విశేషం.